Foto: SkyView Kz Qozog‘istonning Olmaota shahri katta qismi shahar chetidagi omborxonalarda yuz bergan yirik yong‘in sabab qora tutun domida qoldi. Bu haqda RIA «Novosti» favqulodda vaziyatlar bo‘yicha shahar departamenti matbuot xizmati rahbari Sandugash Baymuxambetovaga asosan xabar bermoqda. «Soat 06:03 [Toshkent vaqti bilan 05:03]da 101 pultiga omborxonalarda yong‘in yuz bergani haqida xabar kelib tushdi. O‘t o‘chirish brigadalari voqea joyida yong‘inni bartaraf etish bilan shug‘ullanmoqda», - dedi Baymuxambetova. Matbuot xizmati rahbarining ta’kidlashicha, yong‘in haqidagi qo‘shimcha xabar keyinroq taqdim etiladi.